Cuneiform Tablet Kt 94/k 1004 (AKT 6b 383)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na i-dí-a-bi-im i-tur₄-DINGIR en-na-nim ù a-lá-ḫi-im qí-bi-ma um-ma en-nam-a-šur-ma a-šu-mì lu-qú-tim ša a-bi-ni a-na ša-lá-ḫi-ša ta-áš-pu-ra-ni-ni a-na-kam a-da-da iš-tí a-šur-DU₁₀ DUMU a-zu-za-a i ša-lá-aḫ-šu-wa i-mì-ig-ru-ma a-na ku-ša-ra a-da-da a-na a-wi-lim ta-mu-im e-tí-tí-iq ma-mì-tám iš-tí a-wi-lim i-lá-qé-ma ú lu-qú-tám ša DUMU a-zu-za-a-ma ḫa-ra-an sú-qá-ni-ma i-ša-lá-aḫ a-ba-ú-a bé-lu-a a-tù-nu šu-ma a-ma-kam a-wa-at kà-ri-im ù e-kál-lim da-na-ma lu-qú-tum a-mì-ša-am lá nu-šé-ra-ba-ší KÙ.BABBAR 1 ma-na tí-ri i-na KÙ.BABBAR-áp a-bi-ni le-qé-a-ma iš-tí ba-tí-qí-im ú-lá iš-tí ṣú-ḫa-ri-a šé-bi₄-lá-nim-ma lu-qú-ut a-bi-ni a-šar šu-ul-mì-im li-ší-li-iḫ bé-lu-a a-tù-nu iḫ-da-ma ṣú-ḫa-ri-a ṭù-ur-da